ทานยาคุมเเบบ 21 เม็ดจนถึงเม็ดาุดเเล้วค่ะ เว้น 7 วัน เเล้วใน7 วันนี้ที่รอเริ่มเเผงใหม่ยัง่องคุมกำเนิดไหมคะ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้โดยหากเป็นแบบ 21 เม็ด ให้เว้น 7 วันแล้วกินแผงใหม่ต่อไปทันที ในช่วง 7 วันมานี้น่าจะเป็นช่วงที่ประจำเดือนมา หากมีเพศสัมพันธ์ในช่วงนี้ไม่จำเป็นต้องใช้ยาคุมฉุกเฉินอีก เพราะถ้ารับประทานยามาอย่างสม่ำเสมอดี 7 วันนี้มักจะไม่มีการตกไข่ค่ะ